Viborger Samler, 1838-05-31
For den Kongelige Commissarius af Landvæsenscommissair Wulff: "Det være mig tilladt, at udbringe en Skaal for den Kongelige Commissarius: At Forsamlingen føler inderlig Glæde ved at see den ædle Ørsted i denne vor festlige Kreds, behøver ingen Forsikkring, som den ikke heller kan regnes os til nogen Fortjeneste. Kongen udnævnte til den os paa denne Dag skienkede saa kjære som gavnlige Jnstitutions Opfostring, den Mand, som Folket ved tavse som ved udtalte Ønsker længe forud havde valgt, og Folkets Hjerter velsigne dets trofaste Talsmand for Monarkens Throne. Himlen forlene ham den for hans ædle Hjerte saa salige Glæde at gavne det Folk, der elsker ham saa inderlig, i den Grad som hans rene Villie og utrættelige Bestræbelser tilsigte, som Nationen ligesaa tillidsfuld haaber som med Længsel forventer, og til hvilket Formaals Opnaaelse de her forsamlede raadgivende Stænder ville bidrage efter bedste Evne; vi bede Forsynet opholde hans Aands som hans Legems Kraft til den sildigste Alder, saa vi ofte som i Dag, i denne vor glade som alvorsfulde Kreds maae jublende udbryde, Længe leve Anders Sandøe Ørsted!! For Oplysningen af Stiftsprovst, Dr. Hald: "Det være mig tilladt at indlede en Skaal for Oplysning, og jeg behøve her ikke at bruge mange Ord. Det vilde være overflødigt for en Forsamling som denne at bemærke at derved Oplysning ikke forstaaes en isoleret Kundskab i dette eller hiint Fag – en saadan kan være forbundet med stort Aands-Mørke. – Det vil være nok for denne Forsamling at udhæve, hvorledes Oplysningens Navn ikke bør bruges om den Selvviisdom, der forsager al Samfund med Lysets rette Kilde og i sin Virksomhed fornægter Lysets Væsen. Hvor der er Lys, der er Klarhed. Oplysning er Forstandens klare Opfattelse af Phænomenernes indre Væsen og indre Forbindelse. Lysets Straaler ere rene. Sand Oplysning kan kun findes i samme Grad som Hjertet er reent. Og Lysets Straaler varme. Derfor er det Oplysningens Frugt, at Sindet opildnes til Begeistring. Saa lad os tømme et Glas for sand Oplysning, det er: Aandens Klarhed, Hjertets Reenhed, Sindets Beggeistring." For Præsidenten af Justitsraad Fielstrup: "Da vi første Gang mødtes i den Forsamling, hvortil Hs. Majestæts Naade og Medborgeres Tillid kaldte os, da vare Mange af os fremmede for hinanden, dog Faa havde færre Bekjendtere her, end just den Mand, hvilken Forsamlingen desuagtet eenstemmigen kaarede til Præsident. Det var et hæderligt Rygte om Mandens Duelighed forøget ved den Kundskab, vi af den roeskildske Stændertidende havde erholdt, som dengang styrede vort Vælg, og Udfaldet viiste: Alles Tilfredshed. – Ved atter at mødes til Opfyldelsen af vort Kald er denne Hædersmand igjen eenstemmig kaaret til Forsamlingens Præsident; men dennegang ledtes vi ved nøie og personligt Kjendskab til Hædersmanden, til hans Duelighed, Retsind og Elskelighed. – Vi finde endnu den samme Forretnings dygtighed, den samme Aand tilstede og vi ønske Ham- og os til Lykke dermed. – Vi ønske: at uafbrudt Sundhed dennegang maa vorde Ham til Deel! og hver den som hylder Festdagen 28de Mai, istemmer sikkert med Hjertelighed og Glæde: Vor høitagtede og elskede Præsident, Professor Schouw, Han leve!" For de andre trende Stænderforsamlinger af Professor Schouw.